7.pielikums

iepirkuma “Satiksmes tehnisko organizācijas līdzekļu iegāde un piegāde”

identifikācijas nr. **SNP 2019/­­­­­­­­­14/AK**

nolikumam

**Līgums Nr.\_\_\_\_\_**

Siguldā 2019.gada \_\_\_\_\_\_\_\_\_\_\_\_\_\_

**Siguldas novada pašvaldība**, reģistrācijas Nr.90000048152, juridiskā adrese Pils ielā 16, Sigulda, Siguldas novads, tās \_\_\_\_\_\_\_\_\_\_\_\_\_\_\_\_\_\_ personā, kurš/-a rīkojas pamatojoties uz Siguldas novada pašvaldības domes 2017.gada 10.augusta saistošajiem noteikumiem Nr.20 „Siguldas novada pašvaldības nolikums” (prot.Nr.14., §1)**,** turpmāk - Pasūtītājs, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_-,** reģistrācijas nr.\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_ personā, kura rīkojas uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,turpmāk - Piegādātājs, no otras puses,

abi kopā un katrs atsevišķi saukti - Puses,

pamatojoties uz 201\_\_.gada \_\_.\_\_\_\_\_\_\_\_\_\_ Siguldas novada pašvaldības Iepirkuma komisijas lēmumu, Piegādātājam ir piešķirtas līguma slēgšanas tiesības iepirkumā „Satiksmes tehnisko organizācijas līdzekļu iegāde un piegāde”, turpmāk tekstā - iepirkums, identifikācijas nr. SNP 2019/14/AK, noslēdz līgumu, turpmāk - Līgums:

1. **Līguma priekšmets**

Pasūtītājs pasūta, iegādājas un samaksā, un Piegādātājs pārdod un piegādā satiksmes organizācijas tehniskos līdzekļus (turpmāk – Prece) atbilstoši Piegādātāja iesniegtajai Iepirkuma tehniskai specifikācijai/detalizētā finanšu piedāvājuma formai (Līguma 1.pielikums), normatīvajiem aktiem.

1. **Līguma summa un samaksas kārtība**
   1. Maksimālā Līguma summa piecos gados ir 100 000,00 EUR (viens simts tūkstoši euro 00 centi), bez pievienotās vērtības nodokļa, turpmāk -PVN, PVN 21% - 21 000,00 EUR (divdesmit viens tūkstotis euro un 00 centi), kopā 121 000,00 EUR (viens simts divdesmit viens tūkstotis euro un 00 centi) (turpmāk – Līguma summa).
   2. Ja saskaņā ar normatīvajiem aktiem turpmāk tiek grozīta PVN likme, Līguma summa (kā arī jebkuru līgumā noteikto daļējo maksājumu apmērs) ar PVN tiek grozīta attiecīgi PVN likmes izmaiņām bez atsevišķas Pušu vienošanās, ņemot par pamatu cenu bez PVN, kas paliek nemainīga, un jauno nodokļa likmi.
   3. Pasūtītājs maksā Piegādātājam par piegādāto Preci atbilstoši vienību izmaksām, kas norādītas Līguma 1.pielikumā. Šai summai tiek pierēķināta rēķina izrakstīšanas brīdī spēkā esošā PVN likme.
   4. Pasūtītājs samaksu par saņemto Preci, atbilstīgi faktiski piegādātajam Preces apjomam, veic ar pārskaitījumu uz Piegādātāja Līgumā norādīto bankas kontu.
   5. Pasūtītājs samaksā par Precēm 30 (trīsdesmit) dienu laikā pēc atbilstoši normatīvajiem aktiem sagatavotas Preču pavadzīmes – rēķina parakstīšanas. Preču pavadzīmes – rēķins papīra jāiesniedz Līguma 3.2.4.apakšpunktā norādītajai Pasūtītāja kontaktpersonai.
2. **Pušu tiesības un pienākumi**
   1. Piegādātājs apņemas:
      1. pārdot Līguma prasībām atbilstošu, pienācīgas kvalitātes Preci saskaņā ar Līguma noteikumiem;
      2. nodrošināt Preces atbilstību tehniskai specifikācijai/detalizētā finanšu piedāvājuma formai (Līguma 1.pielikums) noteiktajiem tehniskajiem rādītājiem, kā arī ar normatīvajos aktos noteiktām prasībām vai vispāratzītiem standartiem;
      3. piegādāt Preci ražotāja standarta iepakojumā ar atbilstošo marķējumu, norādot Preces tehniskos parametrus latviešu valodā;
      4. iepazīstināt Piegādātāju ar patiesu un pilnīgu informāciju par Preces kvalitāti, drošumu un lietošanas īpašībām;
      5. nekvalitatīvas un/vai Līguma noteikumiem neatbilstošas Preces piegādes gadījumā, par saviem finanšu līdzekļiem, apmainīt to pret jaunu, kvalitatīvu un Līguma noteikumiem atbilstošu;
      6. piegādāt Pasūtītājam Preci ne vēlāk kā 7 (septiņu) darba dienu laikā no pasūtījuma izdarīšanas brīža. Pasūtītājs nosūta pasūtījumu uz e– pastu: \_\_\_\_\_. Piegādātājs iepriekš saskaņo Preces piegādes laiku ar Līguma atbildīgo amatpersonu. Preces piegādes vieta Siguldas novadā, saskaņā ar Pasūtītāja atbildīgās personas norādījumiem.
      7. no Piegādātāja puses atbildīgā persona \_\_\_\_\_\_\_\_\_\_\_\_\_\_\_,e–pasta adrese: \_\_\_\_, tālruņa Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   2. Pasūtītājs apņemas:
      1. pasūtīt un iegādāties Līguma prasībām atbilstošu, kvalitatīvu Preci, saskaņā ar Līguma noteikumiem;
      2. samaksāt par iegādāto Līguma prasībām atbilstošu, kvalitatīvu Preci Līgumā noteiktajā kārtībā;
      3. Pasūtītājam ir tiesības pārbaudīt Preces kvalitāti un pieteikt pretenzijas, ja tā neatbilst Līguma noteikumiem;
      4. no Pasūtītāja puses par Līguma izpildi atbildīgā persona: Teritorijas attīstības pārvaldes galvenais ceļu būvinženieris Valts Vilks,e–pasts: valts.vilks@sigulda.lv. Atbildīgās personas pienākums kontrolēt Līguma izpildes gaitu un pēc otras Puses pieprasījuma sniegt informāciju saistībā ar Līgumu;
      5. Pasūtītāja atbildīgā persona par Līguma izpildi ir tiesīga parakstīt preču pavadzīmes – rēķinus vai citus ar Līguma izpildi saistītos dokumentus.
3. **Preču piegādes noteikumi un termiņi**
   1. Pasūtītājs pasūta Preci pēc nepieciešamības, atsevišķu partiju veidā. Pasūtītājam nav pienākums šī Līguma darbības laikā izmantot visas Līguma l. pielikumā noradītās vienības un pasūtīt Preces par maksimālo Līguma summu.
   2. Piegādātājs nodrošina Pasūtītāja Preces piegādi uz Līguma 3.1.6.. apakšpunktā norādīto adresi no plkst.9:00 – 16:00 darba dienās.
   3. Piegādātājs nodrošina visus Līguma izpildei nepieciešamos resursus - transportu, mehānismus, tehniku utt., un attiecīgās izmaksas ir iekļautas Preces cenā.
   4. Preces pieņemšana un nodošana notiek abu Pušu pilnvaroto pārstāvju klātbūtnē, abpusēji parakstot preču pavadzīmi - rēķinu. No Pasūtītāja puses preču pavadzīmi – rēķinu paraksta Līguma 3.2.4. apakšpunktā norādītā atbildīgā persona.
   5. Par Preces piegādes datumu tiek uzskatīts datums, kuru Pasūtītāja pilnvarotais pārstāvis atzīmē uz Preču pavadzīmes - rēķina, apstiprinot Preces piegādi.
   6. Pasūtītājam ir tiesības pirms Preces pieņemšanas, pārbaudīt Preci, nepieņemt to un neparakstīt preču pavadzīmi – rēķinu, ja Prece nav atbilstoši iepakota, neatbilst preču pavadzīmē – rēķinā norādītajam daudzumam, nav kvalitatīva vai Līguma prasībām atbilstoša. Šajā gadījumā Piegādātājam ir pienākums piegādāt kvalitatīvu un Līguma prasībām atbilstošu Preci 3 (trīs) darba dienu laikā
   7. Piegādātājs nes visu atbildību par Preces nejaušu bojā eju vai bojājumiem līdz preču pavadzīmes – rēķina abpusējas parakstīšanas brīdim.
   8. Preces pāriet Pasūtītāja valdījumā ar dienu, kad Puses ir parakstījuši Līguma 4.5.punktā noteikto Preču pavadzīmi - rēķinu, bet Pasūtītāja īpašumā Preces pāriet ar dienu, kad Pasūtītājs ir samaksājis Piegādātājam par Precēm Līgumā noteiktajā kārtībā.
   9. Ja Piegādātājs izvairās no Līguma 4.6.punktā noteikto trūkumu novēršanas un/vai Preču maiņas, tad Pasūtītājam ir tiesības tos novērst ar trešo personu palīdzību, pieprasot no Piegādātāja visus ar to saistītos izdevumus, Piegādātājam ir pienākums tos apmaksāt 5 (piecu) darba dienu laikā, skaitot no dienas, kad tas no Pasūtītāja ir saņēmis rēķinu par šajā Līguma punktā noteiktajiem izdevumiem.
4. **5. Pušu atbildība**
   1. Pusei, kas nepilda savas Līgumā noteiktās saistības, ir pienākums atlīdzināt otrai Pusei ar to nodarītos zaudējumus.
   2. Par Līguma 2.5.punktā noteikto Preces apmaksas termiņu nokavējumu Piegādātājam ir tiesības prasīt Pasūtītājam līgumsodu 0,1% apmērā no termiņā nesamaksātās summas par katru nokavējuma dienu, bet ne vairāk kā 10% no termiņā nesamaksātās summas.
   3. Par Līguma 3.1.6. apakšpunktā noteikta termiņa nokavējumu Pasūtītājam ir tiesības Piegādātājam pieprasīt līgumsodu 0,1% apmērā no Līguma 2.1.punktā noteiktās Līguma summas par katru nokavējuma dienu, bet ne vairāk kā 10% no Līguma 2.1.punktā noteiktās maksimālās Līguma summas.
   4. Ja Piegādātājs atsakās no Līgumā paredzēto saistību pilnīgas vai daļējas izpildes vai tā rīcības dēļ Līguma paredzētājos gadījumos Pasūtītājs izbeidz Līgumu, Pasūtītājam ir tiesības pieprasīt līgumsodu Piegādātājam 5% apmērā no Līguma 2.1.punktā noteiktās maksimālās Līguma summas.
   5. Pasūtītājam ir tiesības no Piegādātājam maksājamām summām ieturēt izmaksas, kuras Piegādātājam ir pienākums maksāt kā aprēķinātās zaudējumu summas un/vai līgumsodus saskaņā ar Līguma noteikumiem.
   6. Līgumsoda samaksa neatbrīvo no saistību izpildes.
5. **6.Nepārvarama vara**
   1. Puses tiek atbrīvotas no atbildības par daļēju vai pilnīgu Līguma neizpildi, ja neizpilde ir radusies pēc Līguma noslēgšanas nepārvaramas varas un/vai ārkārtēju apstākļu rezultātā. Par nepārvaramas varas apstākļiem atzīstami tādi no Pusēm neatkarīgi apstākļi, kurus Puses nevarēja paredzēt un novērst saprātīgiem līdzekļiem. Pie ārkārtējiem apstākļiem pieskaitāmi: ugunsgrēki, kara darbība un stihiskas nelaimes, tādas kā zemestrīces, un citas dabas parādības, kas nav pakļautas saprātīgai kontrolei un padara neiespējamu Līguma izpildi.
   2. Pusei, kas atsaucas uz nepārvaramas varas apstākļiem, tie jāpierāda ar kompetentas iestādes izdotu apstiprinājumu un par tādu apstākļu esamību jāinformē otra Puse 3 (trīs) dienu laikā no šo apstākļu iestāšanās brīža.
   3. Līguma neizpildes vai nepienācīgas izpildes gadījumā radītā atrautā (negūtā peļņa) nevienai no Pusēm netiek atlīdzināta.
6. **7. Garantija**
   1. Garantijas laiks par piegādāto Preci ir 24(divdesmit četri) mēneši no attiecīgās preču pavadzīmes – rēķina abpusējas parakstīšanas dienas. Šajā termiņā Piegādātājs nodrošina, ka Prece atbilst Līguma noteikumiem, saglabā pienācīgu kvalitāti un pilnīgas lietošanas īpašības.
   2. Ja Līguma 7.1.punktā noteiktajā termiņā Pasūtītājs konstatē, ka Prece neatbilst Līguma noteikumiem, nav vai nesaglabā pienācīgu kvalitāti un lietošanas īpašības, tad Pasūtītājs paziņo par to Piegādātājam, uzaicinot Piegādātāju sastādīt divpusēju aktu par konstatētajiem trūkumiem. Piegādātāja pārstāvim pēc paziņojuma saņemšanas 3 (trīs) darba dienu laikā jāierodas Pasūtītāja norādītajā Preces atrašanās vietā. Piegādātāja pārstāvja neierašanās gadījumā Pasūtītājam ir tiesības sastādīt aktu bez Piegādātāja piedalīšanās, šajā gadījuma akts ir saistošs Piegādātājam.
   3. Piegādātājs par saviem finanšu līdzekļiem apmaina Līguma 7.2.punktā noteiktajā kārtībā konstatēto neatbilstošo Preci pret jaunu, Līguma prasībām atbilstošu un kvalitatīvu vai novērš trūkumus 3 (trīs) darba dienu laikā no 7.2.punktā noteiktā akta sastādīšanas dienas.
7. **8. Līguma izbeigšana un atkāpšanās no Līguma**
   1. Līgums var tikt izbeigts pirms termiņa, ja Puses par to rakstveidā vienojas.
   2. Pasūtītājam ir tiesības vienpusēji izbeigt Līgumu pirms tā darbības termiņa beigām, par to 5 (piecas) darba dienas iepriekš, nosūtot rakstisku paziņojumu Piegādātājam, ja:
      1. Piegādātājs nepiegādā Preci uz Pasūtītāja norādīto adresi, atbilstoši tehniskai specifikācijai/detalizētā finanšu piedāvājuma formai (Līguma 2.pielikums), un, ja pēc Pasūtītāja pretenzijas saņemšanas, Piegādātājs atkārtoti nepiegādā Līguma atbilstošu Preci;
      2. Piegādātājs kavē Preču piegādes termiņu vairāk kā par 20 (divdesmit) dienām no katras individuālās Preču pasūtīšanas dienas.
      3. Piegādātājs nepilda kādu no Līgums saistībām un, neskatoties uz iepriekšēju rakstisku brīdinājumu, Piegādātājs nav novērsis pārkāpumu brīdinājumā noteiktajā termiņā vai pieļauj pārkāpuma atkārtošanos;
      4. Piegādātājs ir piegādājis Līgumam noteikumiem neatbilstoši Preci. Šajā gadījumā Piegādātāja pienākums ir atgriezt Pasūtītājam atpakaļ veikto samaksu;
      5. ir uzsākta Piegādātāja likvidācija vai reorganizācija, Piegādātājs ir atzīts par maksātnespējīgu, vai iestājas citi apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kas izriet no Līguma;
      6. Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
   3. Līguma 8.2. apakšpunktā minētajos gadījumos Piegādātājs kompensē Pasūtītājam radušos tiešos zaudējumus pilnā apmērā, atbilstoši Pasūtītāja iesniegtajam zaudējumu aprēķinam.
   4. Piegādātājam ir tiesības vienpusēji atkāpties no Līgumu, ja Pasūtītājs bez attaisnotiem iemesliem, nenorēķinās ar Piegādātāju par sniegtajiem pakalpojumiem ilgāk par 30 (trīsdesmit) darba dienām.
   5. Ja Pasūtītājs vienpusēji izbeidz Līgumu, pamatojoties uz Līguma 8.2.apakšpunktu, Piegādātājs maksā Pasūtītājam līgumsodu 5% (piecus procentus) no Līguma 2.1.apakšpunktā norādītās summas apmēra 10 (desmit) kalendāro dienu laikā no dienas, kad Pasūtītājs paziņojis par Līguma laušanu. Līgums tiek uzskatīts par lauztu 5. (piektajā) dienā no paziņojuma par Līguma laušanu izsūtīšanas dienu pa pastu (ierakstīta vēstule) uz Piegādātāja juridisko adresi.
   6. Ja Pasūtītājs lauž Līgumu 8.2.apakšpunktos norādītajos gadījumos, tam nav pienākums atlīdzināt jebkādus zaudējumus vai izdevumus, kādi Piegādātājam ir vai būtu radušies Līguma laušanas dēļ.
8. **Līguma termiņš**
   1. Līgums stājas spēkā ar tā parakstīšanas brīdi un tas ir spēkā vienu gadu.
   2. Ja Pasūtītājam nav pretenziju par Piegādātāja veiktajām Preču piegādēm un, ja nav iestājušies Līguma 8.sadaļā minētie nosacījumi, tad Līgums var tikt pagarināts uz vēl vienu gadu. Maksimālais Preču piegādes termiņš – 5 gadi vai līdz Līguma 2.1.punktā norādītās summas izlietošanai, atkarībā kurš no apstākļiem iestājas ātrāk.
9. **Konfidencialitāte**
   1. Piegādātājs apņemas ievērot konfidencialitāti, tajā skaitā:
      1. aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Piegādātājam pieejama Līguma izpildes gaitā;
      2. bez Pasūtītāja rakstveida piekrišanas nepubliskot vai jebkādā citā veidā trešajām personām, tajā skaitā, plašsaziņas līdzekļiem, nesniegt informāciju vai nepaust viedokli par Līguma izpildes gaitu. Piegādātājs nodrošina, ka tā apakšuzņēmēji un darbinieki ievēro un izpilda minēto nosacījumu.
   2. Pasūtītājs apņemas ievērot konfidencialitāti un bez Piegādātāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kurus pirms Līguma noslēgšanas Pasūtītājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, Piegādātājs nevar noteikt par komercnoslēpumu Līguma priekšmetu un tā izpildes rezultātu.
   3. Konfidencialitātes ierobežojumi neattiecas uz publiski un vispārpieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
   4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes, kam šādas tiesības ir noteiktas Latvijas Republikas normatīvajos aktos.
   5. Puses vienojas, ka konfidencialitātes noteikumu neievērošana ir Līguma pārkāpums, kas cietušajam Pusēm dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
   6. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
10. **Personas datu aizsardzība**
    1. Veicot apmaiņu ar fizisko personu datiem, kas nepieciešami Līgumā noteikto saistību izpildei, Puse, kura sniedz fizisko personu datus, tos pienācīgi šifrē vai aizsargā kādā citā veidā un nodrošina, ka tie ir pieejami tikai īpaši ieceltiem Pušu darbiniekiem.
    2. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.
    3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.
    4. Ja saskaņā ar piemērojamiem normatīvajiem aktiem Pusēm var rasties pienākums nodot tālāk trešajām personām no otra Puse iegūtos fizisko personu datus, attiecīgā Puse pirms šādu datu nodošanas informē par to otru Pusi, ja vien normatīvie akti to neaizliedz.
    5. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.
    6. Katra no Pusēm ir tiesīga nekavējoties apturēt turpmāku personas datu nosūtīšanu, ja otra Puse nenodrošina datu apstrādes prasību ievērošanu (t.sk. no attiecīgās Puses darbiniekiem vai Apakšuzņēmējiem), ko tai uzliek šis Līgums vai jebkādi piemērojamie normatīvie akti. Šajā gadījumā Puse, kas konstatē pārkāpumu, ir tiesīga pieprasīt otras Puses nodoto datu atdošanu atpakaļ un tam sekojošu datu dzēšanu no otras Puses sistēmām.
    7. Pēc Līguma izbeigšanas vai darbības termiņa beigām, Puses nodod atpakaļ no otras Puses saņemtos personas datus un to kopijas un, ciktāl to pieļauj piemērojamie normatīvie akti, iznīcina visus šādus datus un iesniedz rakstveida apliecinājumu otram Līdzējam par šā apakšpunkta izpildi.
    8. Puses apliecina, ka:
       1. personas datu apstrāde, tostarp nosūtīšana, tiek un arī turpmāk tiks veikta saskaņā ar piemērojamiem normatīvajiem aktiem un tikai un vienīgi šajā Līgumā norādītajam mērķim;
       2. ka tās sniegs atbildi uz jebkādiem datu subjektu pieprasījumiem par datu subjektus interesējošiem jautājumiem saistībā ar datu subjektu datu apstrādi;
       3. nodrošinās saņemto personas datu aktualitāti un neuzglabās datus ilgāk par faktisko datu apstrādes periodu, ja vien piemērojamie normatīvie akti neparedz citu kārtību;
       4. bez otras Puses rakstveida piekrišanas nepieļaus datu nodošanu tālākai apstrādei Apakšuzņēmējiem. Ja ir saņemta šajā apakšpunktā minētā piekrišana, nodrošinās, ka Apakšuzņēmējs izpilda visas šajā Līgumā noteiktās saistības, kas attiecināmas uz personas datiem, un iesniegs ar Apakšuzņēmēju noslēgtā līguma apliecinātu kopiju;
       5. uzglabās ierakstus par visām veiktajām datu apstrādes darbībām, nodrošinās, ka jebkura ar šādiem datiem veikta darbība ir izsekojama, tostarp, var atsekot to, kam šādi dati tika pārsūtīti, kāda veida dati, kādiem mērķiem;
       6. pēc otras Puses pieprasījuma, ļaus attiecīgajai Pusei un uzraugošajām valsts iestādēm iekļūt telpās, kuras attiecīgā Puses izmanto datu apstrādei, lai veiktu šajā Līgumā paredzēto apstrādes darbību pārbaudi.
11. **Līguma izpildē iesaistīto apakšuzņēmēju nomaiņa un jauna apakšuzņēmēja piesaiste**
    1. Apakšuzņēmēju sarakstā (Līguma 2.pielikums) Piegādātājs ir norādījis Līguma spēkā stāšanās dienā Līguma izpildē iesaistītos apakšuzņēmējus (t.sk. apakšuzņēmēju apakšuzņēmējus), kuru veicamo piegāžu vērtība ir vismaz 10% (desmit procenti) no kopējā finanšu piedāvājuma Iepirkumā.
    2. Piegādātājs nav tiesīgs bez saskaņošanas ar Pasūtītāju veikt Piegādātāja piedāvājumā Iepirkumā norādītā apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt personāla un apakšuzņēmēja viedokli par nomaiņas iemesliem.
    3. Pasūtītājs nepiekrīt Piegādātāja Iepirkumā norādītā apakšuzņēmēja nomaiņai, ja pastāv kāds no šādiem nosacījumiem:
       1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
       2. tiek nomainīts apakšuzņēmējs, uz kura iespējām Iepirkumā Piegādātājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais pretendents atsaucies, apliecinot savu atbilstību Konkursā noteiktajām prasībām, vai tas atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
       3. piedāvātais apakšuzņēmējs, kura veicamo piegāžu vērtība ir vismaz 10 procenti no kopējās iepirkuma līguma vērtības, atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
       4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
    4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
    5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
    6. Pasūtītājs pieņem lēmumu atļaut apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis no visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
    7. Līguma izpildes laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs piegādes veic nekvalitatīvi vai neievēro spēkā esošos normatīvos aktus, Līguma noteikumus. Piegādātājam pienākums ir nodrošināt Pasūtītāja prasību izpildi par apakšuzņēmēja nomaiņu.
    8. Ja Piegādātājs neievēro Līguma 12.sadaļā noteikto iesaistītā apakšuzņēmēju nomaiņas kārtību, Pasūtītājs var apturēt Līguma izpildi līdz Piegādātājs ir novērsis konstatētos pārkāpumus un Līguma izpildes termiņš netiek pagarināts.
    9. Par Līguma izpildē piesaistīto apakšuzņēmēju veiktā darba kvalitāti un atbilstību Līguma un tā pielikuma nosacījumiem atbild Piegādātājs.
12. **Strīdu izšķiršanas kārtība**
    1. Strīdus un domstarpības par Līgumu un tā izpildi, kas Pusēm var rasties Līguma darbības laikā, Puses risina pārrunu ceļā.
    2. Ja strīdus un domstarpības nav iespējams atrisināt pārrunu ceļā, tad tie izšķirami tiesā, Latvijas Republikas normatīvajos aktos noteiktajā kārtībā.
13. **Nepārvarama vara**
    1. Puses tiek atbrīvots no atbildības par pilnīgu vai daļēju Līguma paredzēto saistību neizpildi, ja šāda neizpilde ir notikusi pēc Līguma parakstīšanas dienas nepārvaramas varas, kuru nebija iespējams ne paredzēt, ne novērst, iestāšanas rezultātā. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, un citi norādījumi, kas ir saistoši Pusēm, un citi apstākļi, kas neiekļaujas Pušu iespējamās kontroles robežās).
    2. Pusei, kas nokļuvis nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanas un ziņojumam, ja nepieciešams, jāpievieno izziņa, kuru izsniegušas kompetentas iestādes un kura satur minēto apstākļu apstiprinājumu un raksturojumu.
    3. Ja minēto apstākļu (Līguma 10.1.punkts) dēļ Līgums nedarbojas ilgāk par 20 (divdesmit) dienām, katram Līdzējam ir tiesības atteikties no Līguma izpildes, par to rakstveida brīdinot otru Līdzēju vismaz 10 (desmit) dienas iepriekš. Šajā gadījumā neviens Līdzējs nevar prasīt atlīdzināt zaudējumus, kas radušies šī Līguma izbeigšanās rezultātā.
14. **Citi līguma noteikumi**
    1. Līgums stājas spēkā ar tā parakstīšanas brīdiun Līgums ir spēkā līdz brīdim, kad Līdzēji ir izpildījuši Līguma saistības.
    2. Jebkuras izmaiņas vai papildinājumi Līgumā jānoformē rakstiski un jāparaksta Līdzējiem. Šādas izmaiņas un papildinājumi ar to parakstīšanas brīdi kļūst par Līguma neatņemamu sastāvdaļu.
    3. Līgums, tiesības un pienākumi, kas izriet no tā, ir saistoši Līdzējiem un to tiesību un saistību pārņēmējiem, pilnvarniekiem.
    4. Visi Līguma grozījumi ir sastādāmi, Pusēm rakstiski vienojoties, un ir pievienojami Līgumam kā pielikumi, un no to parakstīšanas dienas kļūst par Līguma neatņemamu sastāvdaļu. Tie ir saistoši abām Pusēm.
    5. Līgums ir sastādīts uz \_\_ (\_\_\_\_\_\_) lapām, Līgumam ir 1. un 2.pielikums latviešu valodā divos identiskos eksemplāros ar vienādu juridisko spēku. Katra Puse saņem pa vienam eksemplāram.
15. **Pušu rekvizīti:**

|  |  |
| --- | --- |
| ***Pasūtītājs:*** | ***Piegādātājs:*** |